CELEX: 62014CN0286
Language: da
Date: 2014-06-11 00:00:00
Title: Sag C-286/14: Sag anlagt den 11. juni 2014 — Europa-Parlamentet mod Europa-Kommissionen

4.8.2014   
            
            
               DA
            
            
               Den Europæiske Unions Tidende
            
            
               C 253/21
            
         Sag anlagt den 11. juni 2014 — Europa-Parlamentet mod Europa-Kommissionen
   (Sag C-286/14)
   2014/C 253/28
   Processprog: fransk
   
      Parter
   
   
      Sagsøger: Europa-Parlamentet (ved L.G. Knudsen, A. Troupiotis og M. Menegatti, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens delegerede forordning (EU) nr. 275/2014 (1) af 7. januar 2014 om ændring af bilag I til Europa-Parlamentets og Rådets forordning (EU) nr. 1316/2013 om oprettelse af Connecting Europe, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for sit søgsmål har Parlamentet fremsat et enkelt annullationsanbringende om, at Kommissionen har overskredet sine beføjelser i henhold til artikel 21, stk. 3, i forordning (EU) nr. 1316/2013 (2). Den anfægtede delegerede forordning ændrer således bilag I til basisretsakten ved at tilføje en ny del VI, som vedrører finansieringsprioriteter for transportsektoren med henblik på de flerårige og årlige arbejdsprogrammer. Ifølge Parlamentet har Kommissionen således overskredet sine beføjelser i henhold til grundforordningen ved at vedtage en delegeret retsakt, hvorved grundforordningen »ændres«, i stedet for at begrænse sig til at udbygge den, således som den anmodes om at gøre, jf. artikel 21, stk. 3.
   
      (1)  EUT L 80, s. 1
   
   
      (2)  EUT L 348, s. 129.